Top-10. Yevropada ayni damda qaysi jamoa eng uzun mag‘lubiyatsiz seriya qayd etmoqda?

Ukrainaning “Shaxtyor” klubi joriy mavsum Yevropaning top-10 chempionatlari orasida eng uzoq davom etayotgan mag‘lubiyatsiz  o‘yinlari seriyasini qayd etib turibdi. Bu haqda klubning Twitter’dagi rasmiy sahifasida xabar berildi.

“Shaxtyor” Ukraina Premyer ligasida 24 ta uchrashuvdan buyon yutqazmay kelmoqda. So‘nggi bor konchilar 2018-yilning 3-avgust kuni Kiyevning “Dinamo” klubiga mag‘lub bo‘lgandi (0:1).
Ma’lumot uchun, kuchli beshtalikdan “Benfika” (17 ta mag‘lubiyatsiz seriya), “Galatasaroy” (17), “Liverpul” (16) va “Leypsig” (14) o‘rin egallagan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!